Document ID: 31994R3128

KOMISSION ASETUS (EY) N:o 3128/94,
annettu 20 päivänä joulukuuta 1994,
asetuksen (ETY) N:o 3254/93 muuttamisesta Aigeianmeren pienten saarien tiettyjen hedelmien ja vihannesten erityisen hankintajärjestelmän osalta vuodeksi 1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Aigeianmeren pienten saarien tiettyjä maataloustuotteita koskevista erityistoimenpiteistä 19 päivänä heinäkuuta 1993 annetun neuvoston asetuksen (ETY) N:o 2019/93(1), sellaisena kuin se on viimeksi muutettuna komission asetuksella (EY) N:o 822/94(2), ja erityisesti sen 4 artiklan,
sekä katsoo, että
komission asetuksessa (ETY) N:o 2958/93(3) annetaan Aigeianmeren pienten saarien tiettyjen maataloustuotteiden hankintajärjestelmän soveltamista koskevat yhteiset yksityiskohtaiset säännöt ja vahvistetaan asetuksen (ETY) N:o 2019/93 3 artiklan 2 kohdan mukaisesti kyseisille toimituksille myönnettävien tukien määrä sen mukaan, mihin ryhmään saari, jolla tuote myydään, kuuluu; olisi vahvistettava asetuksen (ETY) N:o 2019/932 artiklan mukaisesti Aigeianmeren pienten saarien arvioidut hankintataseet muualta yhteisöstä tuotavien hedelmien ja vihannesten osalta vuodeksi 1995,
asetuksessa (ETY) N:o 2019/93 säädetyn hankinta-järjestelmän tavoitteen saavuttamiseksi ja erityisesti Aigeianmeren pienten saarien luontaisen puutteen lieventämiseksi vaikeuttamatta silti paikallisen tuotannon kehitysmahdollisuuksia olisi sallittava mahdollisuus ottaa joltakin pieneltä saarelta peräisin olevat tietyt hedelmät ja vihannekset mukaan tähän järjestelmään, jos kyseisellä saarella on näistä perustuotteista ylijäämää sen omiin erityistarpeisiin nähden; olisi määriteltävä kyseisten tuotteiden Aigeianmeren pienille saarille muilta pieniltä saarilta hankkimiseksi myönnettävän kiinteän tuen määrä,
näin ollen olisi muutettava komission asetusta (EY) N:o 3254/93(4), sellaisena kuin se on viimeksi muutettuna asetuksella (EY) N:o 2747/94(5), ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3254/93 seuraavasti:
1 Korvataan 1 artikla seuraavasti:
"1 artikla
Asetuksen (ETY) N:o 2019/93 2 artiklan soveltamiseksi esitetään tämän asetuksen liitteissä I ja II ne hedelmien ja vihannesten arvioituun hankintataseeseen sisältyvät määrät, jotka saavat yhteisön tukea."
2 Korvataan 2 artikla seuraavasti:
"2 artikla
Asetuksen (ETY) N:o 2958/93 1 artiklan 1 kohdan ensimmäisessä luetelmakohdassa vahvistettua tukea myönnetään myös:
- Khiosin saarelta korjatuille mandariineille 1 000 tonnin vuotuisen määrän rajoissa,
- Naksosin saarelta korjatuille CN-koodiin 0701 10 00 kuuluville siemenperunoille ja CN-koodeihin 0701 90 51, 0701 90 59 ja 0701 90 90 kuuluville syötäväksi tarkoitetuille perunoille 4 000 tonnin vuotuisen määrän rajoissa,
- Syrosin saarelta korjatuille tomaateille 2 000 tonnin vuotuisen määrän rajoissa,
- Syrosin saarelta korjatuille kesäkurpitsoille 300 tonnin vuotuisen määrän rajoissa,
jos nämä tuotteet lähetetään jompaankumpaan mainitun asetuksen liitteissä I ja II mainituista saariryhmistä hankintataseen mukaisesti.
Tämän säännöksen soveltamisen edellytyksenä on, että edellä mainituista tuotteista:
- on ylijäämää sillä saarella, jolta ne ovat peräisin, sen omiin tarpeisiin nähden,
- on annettu alkuperätodistus.
Näitä tarkoituksia varten on asetuksen (ETY) N:o 2958/931 artiklan 3 kohdassa säädettyjen tukitodistus-hakemuksen ja tukitodistuksen 24 kohtaan merkittävä maininta "-saarelta peräisin oleva tuote" ja sitä ennen sen pienen saaren nimi, jolta tuote on peräisin."
3 Korvataan liitteet I ja II tämän asetuksen liitteellä.
2 artikla
Tämä asetus tulee voimaan 1 päivänä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1994.

Labels: 18
3
17
5